তিনি জানান, দুর্গাপূজার বিসর্জনের দিন দুপুর সাড়ে ১২টা থেকে ২টা পর্যন্ত কোনো প্রতিমা রাস্তায় আনা যাবে না। ওইদিন রাস্তায় পুলিশের চেকপোস্ট বসানো হবে। দুপুরের ওই সময়ের মধ্যে কেউ বিসর্জনের উদ্দেশ্যে প্রতিমা নিয়ে রাস্তায় নামলে তা আটকে দেয়া হবে। দশমির দিনে জুমার নামাজ থাকায় এ নিষেধাজ্ঞা দেয়া হয়। এছাড়া দশমির দিন যারা ঢাকেশ্বরী মন্দিরে শোভাযাত্রা নিয়ে যাবেন তাদের অবশ্যেই সকাল ১০টা থেকে সাড়ে ১১টার মধ্যে মণ্ডপে পৌঁছতে হবে। অপরদিকে আগামী ২৪ অক্টোবর পালিত হবে পবিত্র আশুরা। প্রতিবছর আশুরার দিনে সিয়া মতাবলম্বীরা রাজধানীতে বিশাল ত্যাজিয়া মিছিল বের করেন।